KISKŐRÖS VÁROS POLGÁRMESTERE

ELŐTERJESZTÉS

(sürgősséggel a Képviselő-testület 2012. október 17-i rendes ülésére)

TÁRGY:
FÜRDŐ ÜZEMELTETÉSI SZERZŐDÉSÉNEK MÓDOSÍTÁSA
A Képviselő-testület a 62/2002. számú határozata alapján az Önkormányzat tulajdonában lévő idény strand- és gyógyfürdő, valamint kemping üzemeltetését a KŐRÖSVÍZ Kft. végzi. Az üzemeltetési szerződés 2002. május 31-én jött létre, amely a legutóbb Képviselő-testület 82/2010. számú határozata alapján 2010. október 6-tól módosult. A módosított szerződésben foglaltak szerint a Kft. évente nettó 5 millió forint bérleti díjat fizet az Önkormányzat részére.
Az elmúlt időszakban a fürdő jelentős önkormányzati beruházást eszközölt, mivel egy újabb gyermekmedence megvalósításához engedélyezési tervdokumentációt rendelt meg. A tervezői szerződés értéke 1.890.000, Ft+ ÁFA. A tervek rendelkezésre állásával mind az önkormányzat, mind a Kft. jelentős előrelépést tett annak érdekében, hogy előkészítésre került egy majdani pályázati kiírásra való jelentkezés. A beruházás megvalósítása miatt a jelenlegi bérleti díj éves összegének 3.110.000 forint + ÁFA-ra történő csökkentése indokolt. 

A fentiek alapján javasolom, hogy a Képviselő-testület az üzemletetési szerződés módosításáról a határozat-tervezetben foglaltaknak megfelelően döntsön.

Kiskőrös, 2012. október 11.

Domonyi László sk.

polgármester

HATÁROZAT-TERVEZET

1. A Képviselő-testület egyetért azzal, hogy a 62/2002. számú határozata alapján a fürdő üzemeltetésére vonatkozó 2002. május 31. napján létrejött és 2010. október 06-án módosított szerződés akként módosuljon, hogy a szerződés 8. pontjában meghatározott éves bérleti díj 2012. évben 3.110.000 Ft+Áfa összegben kerüljön megállapításra.  
2. A Képviselő-testület felhatalmazza a Polgármestert az 1. számú mellékletben meghatározott szerződés(tervezet) aláírására.

Határidő: 
2012. október 31.

Felelős: 
polgármester
1 számú melléklet a ………/2012. sz. Képv. test. határozathoz
FÜRDŐÜZEMELTETÉSI SZERZŐDÉS
II. számú módosítás

(TERVEZET)
Kiskőrös Város Önkormányzata (6200 Kiskőrös, Petőfi tér 1.), mint tulajdonos, másrészről a KŐRÖSVÍZ Kft., (6200 Kiskőrös, Dózsa Gy. u. 43.), mint üzemeltető, a közöttük 2002. május 31. napján létrejött üzemeltetési szerződést - a Képviselő-testület ……./2012. számú határozata alapján - közös megegyezéssel módosítják.   
1. A szerződés 8. pontja helyébe a következő szövegrész lép:

„8.
Üzemeltető a szerződés 1. számú mellékletében meghatározott vagyontárgyak után 2012. évben, 3.110.000 Ft + ÁFA bérleti díjat fizet az önkormányzat részére.”

2. A módosítás a  szerződés egyéb rendelkezéseit nem érinti.

Kiskőrös, 2012. október ……..

Kiskőrös Város Önkormányzata,




KŐRÖSVÍZ KFT,

      mint tulajdonos részéről:



mint üzemeltető képviseletében:

Domonyi László 
Dr. Csertő Gyula


Komlósi György

   polgármester
       jegyző



      ügyvezető

